Castel del Monte

Castel del Monte on 1200-luvulta oleva kahdeksankulmion muotoinen linna, joka sijaitsee Apuliassa, Kaakkois-Italiassa. Sen rakennutti vuosien 1240 ja 1250 välillä Pyhän saksalais-roomalaisen keisarikunnan keisari Fredrik II. Linna ei koskaan varsinaisesti valmistunut, vaan varsinkin sisustustyöt jäivät kesken. Linnassa ei ole vallihautaa eikä nostosiltaa, ja voi olla, ettei sitä ajateltukaan käytettävän puolustuslinnoituksena. Fredrik käytti sitä metsästysretkiensä majapaikkana kuolemaansa asti vuoteen 1250. Sen jälkeen se on ollut vankila ja suojapaikka ruton aikana.

Castel del Monte on Unescon maailmanperintöluettelossa.

Linnan kuva on italialaisen yhden sentin eurokolikon kääntöpuolella.

Lähteet

Aiheesta muualla 

Italian linnat
Unescon maailmanperintökohteet Italiassa
Barletta-Andria-Tranin maakunta